พระราชกฤษฎีกาเปลี่ยนแปลงเขตเทศบาลตำบลสองพี่น้องจังหวัดสุพรรณบุรีพ.ศ. ๒๕๑๒ ภูมิพลอดุลยเดชป.ร.ให้ไว้ ณวันที่ ๒๕ กุมภาพันธ์ พ.ศ. ๒๕๑๒เป็นปีที่๒๔ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลตำบลสองพี่น้องจังหวัดสุพรรณบุรี เพื่อความเหมาะสมแก่การบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๕๓ของรัฐธรรมนูญแห่งราชอาณาจักรไทย และมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลตำบลสองพี่น้องจังหวัดสุพรรณบุรี พ.ศ. ๒๕๑๒มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงเขตเทศบาลตำบลสองพี่น้อง จังหวัดสุพรรณบุรี ซึ่งได้กำหนดไว้ตามมาตรา๔ แห่งพระราชกฤษฎีกาจัดตั้งเทศบาลตำบลสองพี่น้อง จังหวัดสุพรรณบุรี พุทธศักราช๒๔๗๘ เสียใหม่ โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ซึ่งตั้งอยู่ห่างจากริมทางรถไฟด้านทิศตะวันตก เป็นเส้นตั้งฉากกับทางรถไฟ ที่ กม.๑๑๔.๕๐๐ ระยะ ๒๐๐ เมตร เป็นเส้นตรงไปทางทิศตะวันออก ถึงหลักเขตที่ ๒ ซึ่งตั้งอยู่ริมลำรางบางลี่เล็กฝั่งตะวันตกห่างจากหลักเขตที่ ๓ ตามแนวลำราง ระยะ ๒๖๐ เมตรจากหลักเขตที่ ๒ เลียบตามริมลำรางบางลี่เล็กฝั่งตะวันตกไปทางทิศตะวันออกเฉียงใต้ ถึงหลักเขตที่ ๓ซึ่งตั้งอยู่ปากลำรางบางลี่เล็กฝั่งตะวันตก ตรงริมคลองสองพี่น้อง ฝั่งตะวันตกจากหลักเขตที่ ๓ เป็นเส้นตรงไปทางทิศตะวันออกตามแนวเส้นตั้งฉากกับริมคลองสองพี่น้อง ถึงหลักเขตที่ ๔ ซึ่งตั้งอยู่ริมคลองสองพี่น้องฝั่งตะวันออกด้านตะวันออก จากหลักเขตที่ ๔ เลียบตามริมคลองสองพี่น้องฝั่งตะวันออก ไปทางทิศตะวันออกเฉียงใต้ ถึงหลักเขตที่ ๕ซึ่งตั้งอยู่ริมคลองสองพี่น้อง ฝั่งตะวันออก ตรงข้ามปากลำรองบางกระทุ่มฝั่งใต้ด้านใต้ จากหลักเขตที่ ๕ เป็นเส้นตรงไปทางทิศตะวันตกตามแนวเส้นตั้งฉากกับริมคลองสองพี่น้องถึงหลักเขตที่ ๖ ซึ่งตั้งอยู่ริมคลองสองพี่น้องฝั่งตะวันตก ตรงปากลำรางบางกระทุ่มฝั่งใต้จากหลักเขตที่ ๖ เลียบตามริมลำรางบางกระทุ่มฝั่งใต้ ไปทางทิศตะวันตกเฉียงเหนือ ถึงหลักเขตที่๗ ซึ่งตั้งอยู่ริมลำรางบางกระทุ่มฝั่งใต้ ห่างจากศูนย์กลางถนนราษฎร์อุทิศตามแนวเส้นตั้งฉากกับถนน ระยะ ๑๖๐ เมตรจากหลักเขตที่ ๗ เป็นเส้นขนานกับถนนราษฎร์อุทิศไปทางทิศตะวันตกเฉียงเหนือ ถึงหลักเขตที่ ๘ ซึ่งตั้งอยู่ริมลำรางบางใหญ่ฝั่งใต้จากหลักเขตที่ ๘ เป็นเส้นตรงไปทางทิศตะวันตกเฉียงใต้ถึงหลักเขตที่ ๙ ซึ่งตั้งอยู่ริมถนนสายโพธิอ้น - หวายสอ ฟากตะวันออก ห่างจากศูนย์กลางสะพานข้ามลำรางคลองมะดันตามแนวถนน ระยะ ๘๐๐ เมตรจากหลักเขตที่ ๙ เป็นเส้นตรงไปทางทิศตะวันตกเฉียงใต้ถึงหลักเขตที่ ๑๐ ซึ่งตั้งอยู่ห่างจากศูนย์กลางถนนสายโพธิอ้น - หวายสอตามแนวเส้นตั้งฉากกับถนน ระยะ ๔๐๐ เมตรด้านตะวันตก จากหลักเขตที่ ๑๐ เป็นเส้นขนานกับถนนสายโพธิอ้น- หวายสอ ไปทางทิศตะวันตกเฉียงเหนือ ถึงหลักเขตที่ ๑๑ ซึ่งตั้งอยู่ริมถนนสายบางลี่- ทุ่งคอก ฟากใต้จากหลักเขตที่ ๑๑ เป็นเส้นขนานกับถนนศรีสำราญ ๓ไปทางทิศตะวันตกเฉียงเหนือ ถึงหลักเขตที่ ๑๒ ซึ่งตั้งอยู่ห่างจากริมทางรถไฟด้านทิศตะวันตกเป็นแนวเส้นตั้งฉากกับทางรถไฟที่กม. ๑๑๒.๘๑๐ ระยะ ๒๐๐ เมตรจากหลักเขตที่ ๑๒ เป็นเส้นขนานกับทางรถไฟ ไปทางทิศตะวันออกเฉียงเหนือบรรจบหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้ เพื่อแสดงแนวเขตตามสมควรมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ถนอมกิตติขจรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลตำบลสองพี่น้อง จังหวัดสุพรรณบุรีพ.ศ. ๒๕๑๒(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องถิ่นทั้งในเขตและนอกเขตเทศบาลตำบลสองพี่น้อง จังหวัดสุพรรณบุรีได้เจริญขึ้น และมีชุมชนอยู่หนาแน่น ประกอบกับที่ว่าการอำเภอ สถานที่ราชการอื่นและสถานีรถไฟ ตั้งอยู่นอกเขตเทศบาล จึงสมควรขยายเขตเทศบาลตำบลสองพี่น้องจังหวัดสุพรรณบุรี เพื่อประโยชน์ในการบริหารกิจการและการทะนุบำรุงท้องถิ่นต่อไปพุทธชาด/แก้ไข๑๗ ตุลาคม๒๕๑๒ปิติวรรณ/ปรับปรุง๑๑ มีนาคม ๒๕๖๓อรญา/ตรวจ๑ เมษายน ๒๕๖๓[๑] ราชกิจจานุเบกษาเล่ม ๘๖/ตอนที่ ๑๘/หน้า ๒๘๙/๔ มีนาคม ๒๕๑๒